Makabejské hry

náhľad|Makabejské hry v roku 1935, Tel Aviv
Makabejské hry (), niekedy označované ako Židovská olympiáda je medzinárodná židovská atletická udalosť podobná Olympijským hrám. Makabejské hry sa usporadúvajú každé štyri roky v Izraeli, pod dohľadom Makabejskej federácie (), ktorá je súčasťou Svetovej makabejskej únie (). Hoci táto športová udalosť bola pôvodne plánovaná len pre židovských atlétov, môžu sa na nej zúčastniť aj izraelskí Arabi. Makabejské hry sú uznávané Medzinárodným olympijským výborom. Čo do účasti sú jednou z piatich najväčších svetových športových udalostí.

Je paradoxné, že hry nesú meno po Júdovi Makabejskom, ktorý sa roku 167 pred Kr. za Makabejského povstania silne staval proti atletickým hrám a súťažiam, ktoré pokladal za jasný vplyv gréckej kultúry, ktorá prišla do Jeruzalema vďaka helenizácii.

Od roku 1932 sa Makabejské hry usporadúvali každé tri roky. Prvé hry sa konali v termíne 28. marca — 6. apríla 1932 v Tel Avive, druhé tamtiež v roku 1935. V poradí tretie Makabejské hry sa podľa plánu mali konať v roku 1938, ale kvôli vzostupu nacizmu v Európe a vypuknutí druhej svetovej vojny boli odsunuté až na rok 1950. Pravidelný kvartálny cyklus bol nastavený v roku 1957.

Od roku 1933 sa konali aj prvé zimné Makabejské hry (v poľskom Zakopanom). II. svetové zimné hry Židovskej mládeže sa konali v dňoch 18. až 24. februára 1936 v Banskej Bystrici. V týchto hrách sa s počtom medailí na prvom mieste umiestnila výprava z Československa, za ňou na druhom mieste výprava z Rakúska a na treťom výprava z Nemecka. 

Makabejské hry sa tešia veľkej úcte, o čom svedčia aj prípady, v ktorých im svetovo uznávaní športovci dali prednosť pred súbežne prebiehajúcimi svetovými šampionátmi, ako to učinili napríklad Jason Lezak v roku 2009 či Lenny Krayzelburg v roku 2001.

 Referencie 

 Iné projekty 

 Externé odkazy 
 International Jewish Sports Hall of Fame: Zhrnutie všetkých doterajších Makabejských hier  

 Zdroj 


Kategória:Športové podujatia v Izraeli
Kategória:Multi-športové podujatia